ISIGIDIMI SAMAXOSA, MAY 1, 1885.

35

Zonke njalo kwa nendlela; Limunyama kuyinkohla, Sabembesa ngase kaya,

’De sacita sapandula

Ukunceda oligwangqa.

Zinga nqina eza ntaba

Zakowetu zakwa Ndoda,

Zo Gqobeni, ’Nozidwaba, Dontsa, neze Bukazana,

Ud’usinge ku Ndotshanga, Kwezo Mnqwasi, no Moloso, Usingise kwa Ngqungqushe. Eza ntaba zo Lukanji

Ubekis’ elwagcibeni, Ngamanqina ayatota

Ngati tina abamnyama

Babulala amawetu,

Elonxeba libuhlungu ;

Sawacita lo makaya,

Sati gongqo amakaka Sawabinza, sawacita

Ngezi zetu tin’ izandla.

Ukuyazi lonyaniso

Kwezimini zalo mbuso

Usidike, saruquka,

Usidudu, naso semfe.

Siyafuna, siquleka

Sibuzana, xa sixoxa

Ngobu bume beli gwangqa,

Tina bantu sekudala

Sawashiya amakaya, Sawagwaza, sawantama,

’De sanxiba nemixaka. Ngezomini zokuyola

Xwaku ngati kuti tina

Sitelele kweli gwangqa

Sinqabile kuko konke,

Kanti mawo ngamampunge, Namhla sonke ngokwenene Sesijoje amasele.

Tina oko ibisiti,

U Laulo lusenati,

Bezingeko ezikiti,

Ezi tola, nezi pasi.

Sabayeka, sabamkela,

Bagawula, bakusara,

Komihlaba babelima,

Amadlelo babenawo,

 Lawo nati sasinawo.

Bazimisa ivenkile,

Bazaka nendlw’ ezintle, Bengaroli nentwana le.

Kanti bona ngeli gala,

Kwalo manzi, nezo ndlela, Lomahlati, nezo zigxa,

Ezontili, lomatafa,

Uyabanjwa umnt’omnyama Akuhamba ngezo ndlela, Uyaruma ngazo zonke.

Xa kunjalo ke manene

Xanixele kube mhlope Ezondawo sizonele

Ngazo ke kunjenjenje ke. Andisokuba sapinda

Ezandawo zomihlaba,

Itaitile, njalo-njalo,

Namhla pantsi kwalo mbuso Niti nina makufihlwe

Kubawo u Rulumente,

’De sidumbe amaqeba Simukonze ngokuntama Simkohlisa, sidiniwe, Sesibanjwe yimipata

Yokuswela izihlahla

Zokubinza, nantsw’inene Ap’ikona ndinityele.

Kodwa nantsi ndiniyale Eyinqobo yon’indawo— Asinguwo umkonkoto,

Asikuko konk’ nkulwa Ngezihlunu zale nyama. Singabinza sonke, sonke,

Sonke sesihlabelene,

Hayi kona makowetu

Singemtin’ u Joni Bulu, Akuncedi nokufihla,

Kulungile ukutyila.

Nalicebo ndinityele

Elindoqo liliqele,—

Ababantu banetsili

Elidala lobuqili

Bale mfundo nale mpato; Pakulani ezondawo.

Nokw’ inyosi zisuzela

’De kungwave izamvila
Zezo nzima niti zona,

Zona ziyanibulala.

Ewe kona siyasindwa,
Masincame ukucinga
Ngokulwa nangokubinza,
Masifunde sinyameke
Sixelis’ izizwe zonke.
Mandipeze ndityandile
Ezondawo bezisele,

Ndixolile ndinivile
Niwatyanda amagila.”

Kupu apu Qond’-Ilizwe

Ezipete zonk’inene:

“ Ntlanganiso yale ngxoxo
Inge Mfundo nange Mpato,
Nikalaza koluhlanga
Lwaluvele ngapesheya,

Man’ okwam ndibonela,
Nifanelwe kubulela.

Mandiqale ngalendawo
Yelikete lale Mfundo.

Anitsho na kule ngxoxo
Ukuti, kwangale mfundo,
Yona, yona iyanikwa:
Ninonyana, baya titsha,
Bayabala, bayaqwela,
Abagqitwa ngamagwangqa,
Sekusel’ ibala lodwa?
Xa kunjalo yiyipi na,

Enekete, nenzani na?
Mandingene kweyo Mhlaba
Enilila ngokuhlutwa
Kwemihlaba ngamagwangqa.
Ukusuka kwase Nciba
Wonke wonke lomuhlaba
Ud’ufike nase Kapa
Nanifik’ unamanina?
Xanibuze kuma Kwane,
Zenibuze kuma Ntinde,
Abawela kula Nciba
Kwangemini zakudala.
Kanibuze ku Rarabe,

Uso Mlau, uso Ndlambe,

Mhla wawela kwele Nyati,

 Kwaf’abantu, kwa mapini,
Lat’ igazi lamurolo,

Yonk’ i Nciba yabanjalo;
Xwakuliwa nama Lawo,
Esilwel’ u mhlaba wawo,
Wawatyala u Rarabe.
Mandingene kweye Mpato
Nikwayi kalazeleyo.

Ama Mfengu elapa nje
Zikalazo ezikwanje;

Ad’ ac'itwa ngama Ngwane,
Afaciswa yi Mfecane;

Efikile kwa Ngqungqushe
 Kwa Gcaleka, kulo Tete
Zikalazo egqitile.

Ama Ntinde nama Ndluntsha
Ewelile kwa la Nciba
Akalaza ku Rarabe
Agalela kuma gwangqa
Kweloxesha lika Ngqika,
Inanamhla asekona
Kususela kwelo xesha.

Ama Ngqika, ma Gcaleka
Nawo naw’ayakalaza.

Eladuli la Malinde
Lika Ngqika beno Ndlambe,
Lalibangwe ngamadlelo,
Kwan’eziny’intw’ezinjalo;
Kubamben’ u Gxabagxaba
Isikulu kwa Gcaleka,

Nesikulu sakwa Ngqika
Ka Fulele, u Mcoyana.
Kuliwe ke nama Ngqika
Ngama Ndlambe no Gcaleka
Etelele no Mnyaluza,
Wapanziswa ongu Ngqika.
Wawuhlaba ku magwangqa
Amabandla apesheya,

Amcita u Mnyaluza
Onwabile ese Ngqushwa,
Ambangisa kwakupela,
Ayenceda ongu Ngqika,
Agqitela kwa Gcaleka
’Kuze kufe ongu Hintsa.

Xe kunjalo nama Ngqika
Ewonke asakalaza,

Kwa ne Mfengw’ikwa kalaza,
Kanixele kut’wenina,